फिरोजपुर। पंजाब के फिरोजपुर में सोमवार को एक्सिस बैंक पहुंची कैश वैन को चार नकाबपोश लुटेरों ने लूटने की कोशिश की। वैन में 1.63 करोड़ रुपए थे। स्कॉर्पियो से लूट करने पहुंचे बदमाशों ने वैन से कैश उतार रहे कंपनी के कर्मचारियों पर गोलियां चलानी शुरू कर दीं। हमला देख ड्राइवर ने सूझबूझ दिखाते हुए वैन वहां से दौड़ा दी।
भाग निकले लुटेरे
लुटेरे भी वैन के पीछे हो लिए। थोड़ी दूर तक पीछा भी किया, लेकिन जब वैन थाने के पास पहुंची तो लुटेरे वहां से भाग निकले। ड्राइवर वैन को सीधे थाने लेकर पहुंचा। उसने पुलिस को घटना के बारे में बताया। उसके बाद पुलिस लुटेरों की तलाश में निकली। शहर से करीब आठ किलोमीटर दूर उन्हें स्कॉर्पियो जली हुई मिली।
पहचान छिपाने के लिए लगाई स्कॉर्पियो में आग
पुलिस के मुताबिक, लुटेरों ने अपनी पहचान छिपाने के लिए स्कॉर्पियो में आग लगा दी है। स्कॉर्पियो का नंबर हरियाणा का है। कैश वैन के तीनों कर्मचारियों को जख्मी हालत में अस्पताल में भर्ती कराया गया है।
आगे की स्लाइड्स में देखें संबंधित फोटोज...
hin_Deva bho_Deva hin_Deva hin_Deva hin_Deva hin_Deva